Valstybinio socialinio draudimo fondo valdybos prie Socialinės apsaugos ir darbo ministerijos DirektoriAus

Į s a k y m a s

**Dėl Valstybinio socialinio draudimo fondo administravimo įstaigų Dokumentų saugojimo terminų**

2013 m. lapkričio 25 d. Nr. V-383

Vilnius

Vadovaudamasis Lietuvos Respublikos dokumentų ir archyvų įstatymo (Žin., 1995, Nr. [107-2389](https://www.e-tar.lt/portal/lt/legalAct/TAR.1FEF229DA7C6); 2004, Nr. 57-1982; 2010, Nr. [79-4055](https://www.e-tar.lt/portal/lt/legalAct/TAR.5E8A7FF89480)) 13 straipsnio 3 dalimi:

1. T v i r t i n u Valstybinio socialinio draudimo fondo administravimo įstaigų socialinio draudimo funkcijų vykdymo dokumentų saugojimo terminų rodyklę (pridedama).

2. N u s t a t a u, kad Valstybinio socialinio draudimo fondo administravimo įstaigų veiklos dokumentai, sudaryti vykdant vidaus administravimo funkcijas, saugomi Lietuvos vyriausiojo archyvaro tvirtinamoje bendrųjų dokumentų saugojimo terminų rodyklėje ir kituose norminiuose teisės aktuose nustatytą laiką.

3. P r i p a ž į s t u netekusiais galios:

3.1. Valstybinio socialinio draudimo fondo valdybos direktoriaus 1999 m. liepos 1 d. įsakymą Nr. 578 „Dėl Valstybinio socialinio draudimo fondo valdybos teritorinių skyrių pavyzdinės bylų nomenklatūros“;

3.2. Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2013 m. vasario 15 d. įsakymą Nr. V-84 „Dėl Valstybinio socialinio draudimo fondo administravimo įstaigų veiklos dokumentų saugojimo terminų“.

4. Į p a r e i g o j u:

4.1. Fondo valdybos Teisės skyrių šį įsakymą paskelbti leidinyje „Valstybės žinios“;

4.2. Fondo valdybos Komunikacijos ir tarptautinių ryšių skyrių šį įsakymą paskelbti Valstybinio socialinio draudimo fondo administravimo įstaigų intraneto svetainėje;

4.3. Fondo valdybos Klientų aptarnavimo metodikos skyrių šį įsakymą paskelbti Fondo valdybos interneto svetainėje;

4.4. Fondo valdybos Informacinės sistemos eksploatavimo ir informacijos valdymo skyrių šį įsakymą išsiųsti Fondo valdybos direktoriaus pavaduotojams, Fondo valdybos administracijos padaliniams bei Valstybinio socialinio draudimo fondo administravimo įstaigoms.

5. Šio įsakymo 1 ir 3 punktai įsigalioja 2014 m. sausio 1 d.

Direktorius Mindaugas Sinkevičius

SUDERINTA

Lietuvos vyriausiasis archyvaras

Ramojus Kraujelis

2013-10-29

PATVIRTINTA

Valstybinio socialinio draudimo

fondo valdybos prie Socialinės

apsaugos ir darbo ministerijos

direktoriaus 2013 m. lapkričio 25 d.

įsakymu Nr. V-383

**VALSTYBINIO SOCIALINIO DRAUDIMO FONDO ADMINISTRAVIMO ĮSTAIGŲ SOCIALINIO DRAUDIMO FUNKCIJŲ VYKDYMO DOKUMENTŲ SAUGOJIMO TERMINŲ RODYKLĖ**

|  |  |  |
| --- | --- | --- |
| Punktas | Dokumentai | Dokumentų saugojimas |
| minimalus saugojimo terminas (metais) | saugojimasnuolat |
|  |  |  |  |
| 1 | 2 | 3 | 4 |
| **1.** | **Valstybinio socialinio draudimo funkcijų vykdymo bendrieji dokumentai:** |  |  |
| 1.1. | Konfidencialumo pasižadėjimai | Valstybinio socialinio draudimo fondo administravimo įstaigų darbuotojų – 50;kitų įstaigų darbuotojų –10 (pasibaigus sutarčiai)  |  |
| 1.2. | Paraiškos registruoti elektroninio parašo kvalifikuotą sertifikatą | 50 |  |
| 1.3. | Valstybinio socialinio draudimo, pensijų gavėjų pažymėjimų išdavimo registrai | 10(nuo paskutinio įrašo registre) |  |
| 1.4. | Atstovavimo teismuose ir išankstinio ginčų nagrinėjimo ne teismo tvarka dokumentai | 6(įsiteisėjusteismo ar ginčo nagrinėjimo ne teismo tvarka institucijos sprendimui) |  |
| 1.5. | Prašymai valstybinio socialinio draudimo administravimo klausimais | 5 |  |
| 1.6. | Pavedimai patikrinimams atlikti įmonėse, įstaigose ir organizacijose | 3 |  |
| 1.7. | Žodinių paklausimų apskaitos žurnalai | 3 |  |
| 1.8. | Atmesti (negaliojantys) dokumentai, pateikti per EDAS ir EGAS | 1 |  |
| 1.9. | Peržiūros Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) administruojamoje informacinėje sistemoje faktų fiksavimo žurnalai | 1(nuo paskutinio įrašo žurnale) |  |
| 1.10. | Peržiūros Fondo valdybos informacinėje sistemoje faktų fiksavimo žurnalų apskaitos žurnalai  | 1(nuo paskutinio įrašo žurnale) |  |
| 1.11. | Dokumentų, sudarytų vykdant valstybinio socialinio draudimo funkcijas, registrai(išskyrus šioje Rodyklėje nurodytus registrus) | Pagal į registrą įrašytų dokumentų saugojimo terminus |  |
| 1.12. | Susirašinėjimo pensinių teisių perkėlimo klausimais dokumentai | 50 |  |
| 1.13. | Susirašinėjimo dokumentų, pagrindžiančių apdraustųjų valstybinį socialinį draudimą užsienyje, gavimo klausimais dokumentai | 10 |  |
| 1.14. | Susirašinėjimo valstybinio socialinio draudimo klausimais dokumentai | 5 |  |
| **2.** | **Valstybinio socialinio draudimo fondo biudžeto ir jo vykdymo dokumentai:** |  |  |
| 2.1. | Valstybinio socialinio draudimo fondo biudžeto projekto dokumentai | 10 |  |
| 2.2. | Valstybinio socialinio draudimo fondo biudžeto plano paskirstymo ir pakeitimo dokumentai | 10 |  |
| 2.3. | Valstybinio socialinio draudimo fondo biudžeto analizės dokumentai |  | nuolat |
| 2.4. | Valstybės biudžeto ir Valstybės biudžeto rezervinio (stabilizavimo) fondo dokumentai | 10 |  |
| 2.5. | Valstybinio socialinio draudimo fondo konsoliduotųjų metinių ataskaitų rinkiniai  |  | nuolat |
| 2.6. | Valstybinio socialinio draudimo fondo konsoliduotųjų tarpinių ataskaitų rinkiniai  | 10 |  |
| 2.7. | Valstybinio socialinio draudimo fondo administravimo įstaigų administruojamų išteklių fondų finansinių ir konsoliduotųjų finansinių metinių ataskaitų rinkiniai | 10 |  |
| 2.8. | Valstybinio socialinio draudimo fondo administravimo įstaigų administruojamų išteklių fondų finansinių tarpinių ataskaitų rinkiniai | 10 |  |
| 2.9. | Valstybinio socialinio draudimo fondo biudžeto vykdymo metinių ataskaitų rinkiniai  | 10 |  |
| 2.10. | Valstybinio socialinio draudimo fondo administravimo įstaigų valstybinio socialinio draudimo fondo biudžeto vykdymo tarpinių ataskaitų rinkiniai | 10 |  |
| 2.11. | Valstybinio socialinio draudimo fondo lėšų įplaukų ir išlaidų mėnesinės ataskaitos | 1 |  |
| 2.12. | Valstybinio socialinio draudimo fondo biudžeto vykdymo konsoliduotosios operatyviosios ataskaitos | 1 |  |
| 2.13. | Valstybinio socialinio draudimo fondo administravimo įstaigų valstybinio socialinio draudimo fondo biudžeto vykdymo operatyviosios ataskaitos | 1 |  |
| 2.14. | Valstybinio socialinio draudimo fondo konsoliduotųjų ataskaitų rinkinių audito metinės ataskaitos | 10 |  |
| 2.15. | Valstybinio socialinio draudimo ir sveikatos draudimo fondų lėšų metinės suvestinės F4 | 10 |  |
| 2.16. | Valstybinio socialinio draudimo ir sveikatos draudimo fondų lėšų ketvirtinės suvestinės F4 | 10 |  |
| 2.17. | Valstybinio socialinio draudimo įmokų, delspinigių ir baudų įsiskolinimo sumokėjimo atidėjimo metinės ataskaitos ir suvestinės F4-1 | 10 |  |
| 2.18. | Valstybinio socialinio draudimo įmokų, delspinigių ir baudų įsiskolinimo sumokėjimo atidėjimo ketvirtinės ataskaitos ir suvestinės F4-1 | 5 |  |
| 2.19. | Valstybinio socialinio draudimo įmokų įsiskolinimo mėnesiniai įskaitos aktai | 5 |  |
| 2.20. | Valstybinio socialinio draudimo įmokų, priskaičiuotų nuo sveikatos priežiūros įstaigų darbuotojų darbo užmokesčio, įskaitymų mėnesinės, ketvirtinės ir metinės suvestinės  | 5 |  |
| 2.21. | Nelaimingų atsitikimų darbe ir profesinių ligų prevencijos priemonių finansavimo ir įgyvendinimo sutartys | 10(pasibaigus sutarčiai) |  |
| 2.22. | Nelaimingų atsitikimų darbe ir profesinių ligų prevencijos priemonių vykdytojų pateikti mokėjimo prašymai | 10 |  |
| 2.23. | Valstybinio socialinio draudimo fondo išmokų, išmokėtų kredito įstaigose, apskaitos dokumentai | 10 |  |
| 2.24. | Valstybinio socialinio draudimo fondo išmokų išmokėjimo pašto skyriuose kvitai  | 10 |  |
| 2.25. | Valstybinio socialinio draudimo fondo išmokų mokėjimo korektūrų sąrašai | 3 |  |
| 2.26. | Susirašinėjimo Valstybinio socialinio draudimo fondo finansų klausimais dokumentai | 5 |  |
| **3.** | **Lietuvos Respublikos pensijų kaupimo sutarčių registro ir kaupiamųjų pensijų įmokų administravimo dokumentai:** |  |  |
| 3.1. | Kaupiamųjų pensijų įmokų mokėjimo žiniaraščiai | 50 |  |
| 3.2. | Kaupiamųjų pensijų įmokų ataskaitos | 10 |  |
| 3.3. | Kaupiamųjų pensijų įmokų apskaičiavimo patikrinimo pažymos | 10 |  |
| 3.4. | Susirašinėjimo Lietuvos Respublikos pensijų kaupimo sutarčių registro tvarkymo klausimais dokumentai | 10 |  |
| **4.** | **Valstybinio socialinio draudimo įmokų administravimo dokumentai:** |  |  |
| 4.1. | Sprendimai įmokų administravimo klausimais(dėl skolos išieškojimo priverstine tvarka; draudėjo atleidimo nuo priskaičiuotų delspinigių, baudų mokėjimo; turto arešto; balsavimo įmonių restruktūrizavimo, bankroto bylose; baudos mokėjimo išdėstymo; įmokų, delspinigių ir baudų įsiskolinimo sumokėjimo atidėjimo; atsisakymo išdėstyti baudos mokėjimą; administracinės baudos panaikinimo; priverstinės hipotekos ir įkeitimo; taikos sutarties sudarymo ir kitais) | 10 |  |
| 4.2. | Įmonių bankroto administravimo dokumentai | 5(pasibaigus bankroto procedūrai) |  |
| 4.3. | Įsiskolinusių draudėjų dokumentai | 10 |  |
| 4.4. | Sutartys dėl draudėjo įmokų, delspinigių, baudų sumokėjimo atidėjimo | 10(pasibaigus sutarčiai) |  |
| 4.5. | Delspinigių skaičiavimo pažymos | 10 |  |
| 4.6. | Įmokų išieškojimo dokumentai(aktai, raginimai, reikalavimai, nutarimai) | 10 |  |
| 4.7. | Paraiškos ir pažymos apie draudėją(akcininkus, finansinės atskaitomybės dokumentus, registruotą kilnojamąjį ir nekilnojamąjį turtą) | 5 |  |
| 4.8. | Susirašinėjimo priverstinio poveikio priemonių taikymo klausimais dokumentai  | 10 |  |
| **5.** | **Valstybinio socialinio draudimo draudėjų ir apdraustųjų duomenų administravimo dokumentai:** |  |  |
| 5.1. | Valstybinio socialinio draudimo pranešimai 1-SD, 2-SD, 6-SD, 9-SD, 12-SD, 13-SD, NP-SD, SAM, SAV, 3C-SD | 50 |  |
| 5.2. | PKV pranešimai apie asmenų suteiktas žemės ūkio ir miškininkystės paslaugas pagal paslaugų kvitus  | 5 |  |
| 5.3. | 14-SD pranešimai apie apdraustųjų asmenų profesijas pagal Lietuvos profesijų klasifikatorių | 5 |  |
| 5.4. | Draudėjo patikrinimo dokumentai  | 50 |  |
| 5.5. | Apdraustojo duomenų tikslinimo dokumentai  | 50 |  |
| 5.6. | Pranešimai apie draudėjui priskirtą kodą  | 5 |  |
| 5.7. | Įgaliojimai pasirašyti socialinio draudimo pranešimus | 50 |  |
| 5.8. | Valstybinio savanoriškojo socialinio pensijų draudimo sutartys | 50(pasibaigus sutarčiai) |  |
| 5.9. | Valstybinio savanoriškojo socialinio draudimo ligos pašalpai sutartys | 10(pasibaigus sutarčiai) |  |
| 5.10. | Valstybinio savanoriškojo socialinio draudimo ligos ir motinystės pašalpoms sutartys | 10(pasibaigus sutarčiai) |  |
| 5.11. | Savarankiškai dirbančių asmenų bylų dokumentai | 50 |  |
| 5.12. | Asmenų, auginančių vaiką iki trejų metų, draudimo valstybės lėšomis bylų dokumentai | 50(pasibaigus draudimui) |  |
| 5.13. | Asmenų, auginančių vaiką iki trejų metų, draudimo valstybės lėšomis I ir II sąrašų nagrinėjimo suvestinės | 1 |  |
| 5.14. | Asmenų, slaugančių neįgalų asmenį, draudimo valstybės lėšomis bylų dokumentai  | 50(pasibaigus draudimui) |  |
| 5.15. | Asmenų, slaugančių neįgalų asmenį, draudimo valstybės lėšomis I ir II sąrašų nagrinėjimo suvestinės | 1 |  |
| 5.16. | Dvasininkų ir tik vienuolyne dirbančių vienuolių draudimo valstybės lėšomis apskaitos (kaupimo) bylų dokumentai | 50(pasibaigus draudimui) |  |
| **6.** | **Valstybinio socialinio draudimo išmokų administravimo dokumentai:** |  |  |
| 6.1. | Sprendimai išmokų administravimo klausimais*(*dėl pensijos, pašalpos ar kompensacijos skyrimo; atsisakymo skirti pensiją, pašalpą ar kompensaciją;pensijos, pašalpos ar kompensacijos permokos nustatymo ir išieškojimo) | Pagal išmokos gavėjo bylos saugojimo terminą |  |
| 6.2 | Priskaičiuotų ir išmokėtų pašalpų, išmokų ir kompensacijų žiniaraščiai | 50 |  |
| 6.3. | Neišmokėtų išmokų, priskiriamų draudžiamosioms pajamoms, žiniaraščiai | 10 |  |
| 6.4. | Išmokų permokų apskaitos dokumentai | 10 |  |
| 6.5. | Išmokų permokų nurašymo komisijos veiklos dokumentai | 10 |  |
| *6.6.* | *Pensijų, kompensacijų, kitų išmokų gavėjų bylų ir jų apskaitos dokumentai:* |  |  |
| 6.6.1. | Valstybinių socialinio draudimo senatvės pensijų gavėjų bylų dokumentai | 25(nutraukus pensijos mokėjimą);15(pensijos gavėjui mirus) |  |
| 6.6.2. | Valstybinių socialinio draudimo išankstinės senatvės pensijų gavėjų bylų dokumentai | 25(nutraukus pensijos mokėjimą);15(pensijos gavėjui mirus) |  |
| 6.6.3. | Valstybinių socialinio draudimo netekto darbingumo, invalidumo pensijų gavėjų bylų dokumentai | 45(nutraukus pensijos mokėjimą) |  |
| 6.6.4. | Valstybinių socialinio draudimo našlių ir našlaičių, maitintojo netekimo pensijų gavėjų bylų dokumentai | 25(nutraukus pensijos mokėjimą);15(pensijos gavėjui mirus) |  |
| 6.6.5. | Lietuvos Respublikos pirmojo ir antrojo laipsnių valstybinių pensijų gavėjų bylų dokumentai | 25(nutraukus pensijos mokėjimą) |  |
| 6.6.6. | Nukentėjusiųjų asmenų valstybinių pensijų gavėjų bylų dokumentai | 25(nutraukus pensijos mokėjimą);15(pensijos gavėjui mirus) |  |
| 6.6.7. | Nukentėjusiųjų asmenų valstybinių našlių ir našlaičių pensijų gavėjų bylų dokumentai | 25(nutraukus pensijos mokėjimą);15(pensijos gavėjui mirus) |  |
| 6.6.8. | Mokslininkų valstybinių pensijų gavėjų bylų dokumentai  | 20(nutraukus pensijos mokėjimą);  |  |
| 6.6.9. | Personalinių pensijų gavėjų bylų dokumentai | 25(nutraukus pensijos mokėjimą) |  |
| 6.6.10. | Kaupiamųjų valstybinio socialinio draudimo stažo ir pajamų duomenų bylų dokumentai  | 15(asmeniui mirus) | Paskyrus pensiją, saugoma pagal paskirtos pensijos rūšies bylai nustatytą saugojimo terminą |
| 6.6.11. | Kompensacijų už ypatingas darbo sąlygas gavėjų bylų dokumentai | 10(nutraukus kompensacijos mokėjimą);5(kompensacijos gavėjui mirus) |  |
| 6.6.12. | Transporto išlaidų kompensacijų gavėjų bylų dokumentai | 10(nutraukus kompensacijos mokėjimą);1(kompensacijos gavėjui mirus) |  |
| 6.6.13. | Specialiųjų lengvųjų automobilių įsigijimo, jų techninio pritaikymo išlaidų kompensacijų gavėjų bylų dokumentai  | 10(nutraukus kompensacijos mokėjimą);1(kompensacijos gavėjui mirus) |  |
| 6.6.14. | Pensijų gavėjų neužbaigtų bylų kiekio patikrinimo dokumentai | 1(atlikus kitą patikrinimą) |  |
| 6.6.15. | Pareigūnų ir karių valstybinių pensijų gavėjų bylų dokumentai | 20(nutraukus pensijos mokėjimą) |  |
| 6.6.16. | Pareigūnų ir karių valstybinių našlių ir našlaičių pensijų gavėjų bylų dokumentai | 20(nutraukus pensijos mokėjimą) |  |
| 6.6.17. | Kompensacinių išmokų teatrų ir koncertinių įstaigų kūrybiniams darbuotojams gavėjų bylų dokumentai | 10(nutraukus išmokos mokėjimą) |  |
| 6.6.18. | Rentų buvusiems sportininkams gavėjų bylų dokumentai | 10(nutraukus rentos mokėjimą) |  |
| *6.7.* | *Pašalpų, kompensacijų, išmokų gavėjų bylų ir jų apskaitos dokumentai:* |  |
| 6.7.1. | Nelaimingų atsitikimų darbe ir profesinių ligų išmokų gavėjų bylų dokumentai  | 45(nutraukus išmokos mokėjimą) |  |
| 6.7.2. | Nelaimingų atsitikimų darbe ir profesinių ligų, pripažintų nedraudiminiais įvykiais, bylų dokumentai  | 45(nuo sprendimo priėmimo) |  |
| 6.7.3. | Žalos atlyginimo dėl nelaimingų atsitikimų darbe ir profesinių ligų bylų dokumentai | 45(nutraukus išmokos mokėjimą) |  |
| 6.7.4. | Kompensacijų dėl Černobylio atominės elektrinės avarijos padarinių likvidavimo gavėjų bylų dokumentai  | 45(nutraukus kompensacijos mokėjimą)  |  |
| 6.7.5. | Draudimo sumų apskaičiavimo pareigūnams bylų dokumentai | 45(nuo sprendimo priėmimo) |  |
| 6.7.6. | Motinystės, motinystės (tėvystės), profesinės reabilitacijos pašalpų gavėjų bylų dokumentai  | 10(nutraukus pašalpos mokėjimą) |  |
| 6.7.7. | Žalos, padarytos Valstybinio socialinio draudimo fondo biudžetui, išieškojimo regreso tvarka dokumentai  | 10(nuo išieškojimo pabaigos) |  |
| 6.7.8. | Tėvystės, ligos pašalpų gavėjų dokumentai | 5(nuo priskaičiuotų ir išmokėtų pašalpų, išmokų ir kompensacijų žiniaraščio sudarymo) |  |
| 6.7.9. | Nedarbingumo, nėštumo ir gimdymo atostogų pažymėjimai, pateikti per EPTS  | 5(nuo ligos, atostogų pabaigos) |  |
| 6.7.10. | Nedarbo socialinio draudimo išmokų skyrimo dokumentai | 10(nutraukus išmokos mokėjimą) |  |

\_\_\_\_\_\_\_\_\_\_\_\_\_\_\_\_\_